Komisjoni määrus (EMÜ) nr 3180/92,

28. oktoober 1992,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 1039/92, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

on asjakohane ette näha, et tariifiinformatsiooni saaja võib liikmesriikide tolliasutuste antud siduvale tariifiinformatsioonile, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, komisjoni määruse (EMÜ) nr 3796/90 [3] artikli 6 sätete alusel tugineda veel kolme kuu jooksul, kui informatsiooni saaja on sõlminud komisjoni määruse (EMÜ) nr 1715/90 [4] artikli 14 lõike 3 punktiga a või b ettenähtud lepingu;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaup klassifitseeritakse koondnomenklatuuris vastava nimetatud tabeli 2. veerus näidatud CN-koodi alla.

Artikkel 2

Tariifiinformatsiooni saaja võib liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele, määruse (EMÜ) nr 3796/90 artikli 6 sätete alusel tugineda veel kolme kuu jooksul, kui ta on sõlminud määruse (EMÜ) nr 1715/90 artikli 14 lõike 3 punktiga a või b ette nähtud lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. oktoober 1992

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 110, 28.4.1992, lk 42.

[3] EÜT L 365, 28.12.1990, lk 17.

[4] EÜT L 160, 26.6.1990, lk 1.

--------------------------------------------------

LISA

KAUBA KIRJELDUS | Klassifikatsioon CN-kood | Põhjendus |

1 | 2 | 3 |

Alakoost, mis on ette nähtud kasutamiseks mikrolaineahjude valmistamisel ja mis koosneb trükkplaadist, milles toiteallikas ja loogikafunktsioonid moodustavad ühe seadme. Toiteallikas koosneb trafost, pingealaldist ja pingereguleerimisskeemist. Trükkplaat juhib ka temperatuuriandurit ja helisignaaliga taimerit. Seade sisaldab ka kella ja on kasutaja kaitsmiseks paigutatud tulekindlasse elektriisolatsiooniga metallkorpusesse, mis konstruktsiooni osana kuulub mikrolaineahju juurde. | 85371099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkuse 2 punktiga a ning CN-koodide 8537, 853710 ja 85371099 sõnastusega. |

--------------------------------------------------